Vildi eitthvað gott , fékk bara ágættÉg hef allt annað en hátt álit á grínmyndum sem eru framleiddar af Saturday Night Live-teyminu , sama hvaða kynslóð þær tilheyra . Ég geri undantekningu fyrir The Blues Brothers og Wayne's World 1 og 2 en hef mjög lítið jákvætt að segja um myndir eins og Coneheads , It's Pat , A Night at the Roxbury ( skil ekki hvað fólk sér svona gott við þá mynd ! ) , Superstar og The Ladies Man , svo eitthvað sé nefnt . Það er því hressandi að sjá loksins SNL bíómynd sem sýgur ekki feitan rass . Ég held að það hafi ekki gerst síðan einmitt 93 . MacGruber er samt ekki mynd sem ég myndi mæla með , nema fyrir mjög afmarkaðan hóp . Það er ýmislegt gott við hana og í þokkabót er hún oft mjög fyndin , en hún er líka dregin niður af miklu egói og barnaskap . Myndin fær samt hrós fyrir að vera talsvert betur heppnaðri en hún átti skilið að vera . Þeir SNL-sketsar sem ég hafði séð með þessum titilkarakter voru fremur slakir og ég gat ómögulega séð fyrir mér heila mynd virka með honum í forgrunni . Þar hafði ég bæði rétt og rangt fyrir mér . Will Forte getur verið drullufyndinn á góðum degi en rétt eins og nafni hans , Will Ferrell , getur hann einnig verið óbærilegur ef efnið sem hann hefur í höndunum er ekki fyndið . Í tilfelli persónu eins og MacGruber , þá myndi ég segja að hún sé góð í hófi . Þetta hefði í rauninni verið fullkomin aukapersóna í einhverri annarri mynd en sem einhver fær 90% af skjátímanum reynir hún svolítið á bæði þolinmæði og taugar manns . Forte skiptist á milli þess að vera þvingaður og steikt fyndinn , sem mér finnst nokkuð óvenjulegt . Ég skil ekki alveg hvað gerðist með Val Kilmer . Hann hefði átt að stela senunni en ef eitthvað þá er hann sá máttlausasti á skjánum , Ryan Phillippe meðtalinn . Mér leiddist allavega ekki á meðan myndinni stóð . Margir brandarar misstu marks en þeir sem gerðu það ekki voru yfirleitt ferskir og skemmtilega súrir . Tvær senur settu mig meira að segja í hláturskast . Önnur tengdist óvæntri sprengingu og hin kynlífssenu , í klassískum 80s - stíl ( eða hvað ? ) . MacGruber er fyrsta myndin sem Jorma Taccone leikstýrir . Hann er auðvitað best þekktur sem einn af Lonley Island-þríeykinu . Maðurinn er oft frábær , en ég er samt á þeirri skoðun að hann sé sístur í sketsagrúppunni sinni . Maður sér a.m.k. talsverðan gæðamun á húmornum hér og í mynd eins og t.d. Hot Rod ( sú vanmetna perla ! ) . Taccone meðskrifaði báðar , en hefði hann fengið annaðhvort Andy Samberg eða Akiva Schaffer til að penna þessa mynd með sér í staðinn fyrir Forte sjálfan , þá hefði niðurstaðan getað orðið mergjuð . Taccone má samt eiga það að hann er ekki gjörsamlega heiladofinn þegar kemur að leikstjórn . Myndin hefur nefnilega skondinn tón sem sver sig í stíl við 80s spennumyndir . Leikarar eru oftast dauðaalvarlegir ( nema Forte , sem ég býst við að sé viljandi gert ) og láta eins og þeir séu fastir í mynd af allt öðrum geira . Senur eru líka meira látnar spilast í kringum steiktu samtölin heldur en ýkt samspil og slapstick-grín . Ég hélt síðan að það væri einhver djókur að myndin kostaði rétt svo $10 milljónir í framleiðslu , því Taccone felur það ótrúlega vel . Kvikmyndatakan er sömuleiðis mun flottari en maður sér venjulega í mynd af þessari tegund , og maður hættir eiginlega aldrei að dást pínulítið af henni . Kamerumaðurinn hefur augljóslega unnið sína heimavinnu því lýsingin og bara tökustíllinn almennt lyktar hreinlega af 80s mynd . Hér er klárlega um tilvonandi költ-gamanmynd að ræða . Ég naut þess sæmilega að horfa á hana en skemmti mér aldrei konunglega eins og ég vildi . Sumt var bara alltof þvingað ( var virkilega ætlast til þess að við myndum endalaust hlæja yfir Cunth-nafninu ?? ) og stundum gróft af engri ástæðu nema bara til þess að ganga yfir strikið . Veit ekki hvort það sé Forte að kenna eða Taccone , en barnaskapurinn sést langar leiðir og þess vegna get ég ekki mælt með myndinni nema fyrir unglinga og hugsanlega stónera , sem hlæja hvort eð er yfir öllu . Annars kemur trailerinn með býsna nákvæma mynd af því hvernig ræma þetta er , þannig að ef hann nær til ykkar þá myndi ég segja ykkur að kíkja á MacGruber . Ef ekki , þá er Hot Rod meira málið fyrir þá sem hafa ekki ennþá séð hana . Aulahúmor sem virkar stundum ekkiMacGruber er leikstýrð af Jorma Taccone , einn af gaurunum frá Hot Rod-teyminu og Lonely Island . Mér fannst Hot Rod mjög skemmtileg , fyndinn á hverri mínútu og over-the-top á köflum . MacGruber er ekki alveg jafn góð en er ekki slæm . Það er húmor í myndinni og nokkrar línur mjög fyndnar en svo fellur myndin oft í grófan aulahúmor . Þetta virkar stundum en stundum er það of mikið kjaftæði , eiginlega bara kjánalegt . Sagan er svosem fín , ekkert sem við höfum ekki séð áður . Leikararnir voru frekar góðir en stundum byrjaði Will Forte að leika illa , bara allt í einu og svo hætti það . Ég er ekki viss hvort það sé viljandi en það er frekar sérkennilegt . Ryan Philippe er fínn en ekki með margar fyndnar línur en Kristen Wiig er svolítið fyndin og fyllir upp ástarpart myndarinnar . Val Kilmer er góður sem Doktor Kunth og frekar fyndin steréotýpa . Myndin er ekkert illa gerð . Takan er venjuleg , tónlistin hress og skemmtileg og ofbeldið gróft . Hint : Throat Ripping .